Universitas Syiah Kuala

Universitas Syiah Kuala, atawa kayem geukheun Unsyiah, nakeuh saboh universitas nyang na di Acèh. Universitas nyoe geupeudöng bak 2 uroe Buleuen Nam 1961. Universitas nyoe teuduek di Banda Aceh, di Kota Pelajar dan Mahasiswa (Kopelma) Darussalam. Kampus Unsyiah ji-oh jih na 8 km u timu Banda Aceh; 22 km dari Bandara Sultan Iskandar Muda, atawa 32 km jarak jih dari Pelabuhan Malahayati di Krueng Raya. Taréh Universitas Syiah Kuala na seubab h'eut ureueng Acèh bak masa jameun. Ureung Acèh geumeuh'eut beuna saboh leumbaga peundidikan lagèe nyang na bak masa jameun. Bak masa neumat keurajeuen le Sultan Iskandar Muda, Kerajeuen Aceh jeuet keu pusat keu peuluwah èleumèe. Ureueng meurunoe ngön ureueng peurunoe trôk dari nanggroe-nanggroe la'én, miseuejih Kesultanan Turki, Iran, ngon India. Syiah Kuala, nyang nan geuh geupeujeuet keu nan universitas nyoe nakeuh sidroe ulama nyang that meuceuhu. Nan aseuli geuh nakeuh Teungku Abdur Rauf As-Singkili bak abad XVI. Gobnyan geuthèe lé ureung ramè seubagoe ulama nyang leupah brat caröng. Bak thôn 1957, watèe propinsi Acèh phôn teudöng, ureueng duek bak peumerintahan Acèh, lagèe Ali Hasjmy, Letnan Kolonel H. Syama'un Ghaharu, ngön Mayor T. Hamzah Bendahara ngön dukôngan ureueng la'én, 'ulama, geusipakat untuk geubangun saboh leumbaga peundidikan di da'irah Acèh. Bak tanggai 21 buleuen peut thôn 1958, Yayasan Dana Kesejahteraan Aceh atawa YDKA geupeudöng deungön tujuan geuneuk peuna bhah peumbangunan lam bhah rohani ngön jasmani nyang tujuanjih keu peumakmue masyarakat Acèh. Keulompok nyoe bak phônjih geupimpin lé Muhammad Husen, lheuh nyan geumat lé gubernur Ali Hasjmy. Program YDKA nyoe nakeuh: Peudöng gampông ureueng meurunoe lagèe mahasiswa di da'irah nang nanggroe, ngön di tiep-tiep kabupatèn lam wilayah propinsi Acèh (nanjih Nanggroe Aceh Darussalam bak watèe nyan). Peudöng saboh universitas di propinsi Acèh (nanjih Nanggroe Aceh Darussalam bak watèe nyan). Sebab na boh pikéran nyan, bak tanggai 29 buleuen nam thôn 1968, Penguasa Perang Daerah Istimewa Aceh geupeudöng saboh organisasi nyang buetjih nakeuh untuk geupeugöt ngön geuseumiké keu geubangun saboh da'irah keu ureueng meurunoe atawa mahasiswa. Seumangat peumerintah Acèh untuk geupeudöng saboh leumbaga peundidikan di Acèh trok teuka sithôn lheuh nyan. Bak tanggai 17 buleuen lapan thôn 1958, Mentri Agama bak masa nyan, K.H. Mohd. Ilyas geupeuresmi Kopelma (Kota Pelajar Mahasiswa) di Darussalam. Siminggu lheuh nyan, Mentri PDK Prof. Dr. Priyono geupeuresmi peumbangunan geudông di Darussalam nyang jinoe jeut keu Universitas Syiah Kuala. Bak tanggai 2 buleuen sikureung thôn 1959, presidèn Soekarno geupeuresmi Kopelma. Seubab nyan, bak tanggai nyan geupeuteutap seubagoe Uroe Peundidikan Da'irah Acèh. Organisasi Organisasi lam Unsyiah ka lheueh geuatô lam Peunutoh Meuntroe Peurunoe ngon Budaya No. 0200/O/1995. Seulaén nyan, statuta Unsyiah ka lheueh sit geuatô lagèe Peunutoh Meuntroe Peurunoe ngon Budaya No. 0426/O/1992. Mandum nyan geupeujeuet keu atôran dasar keu mandum bhaih dalam Unsyiah nyoe. Unsyiah geupimpin lé sidroe rèktor nyang meutanggông jaweub keu Meuntri Peundidikan Nasional. Fakultas Bak Universitas Syiah Kuala na 10 boh fakultas nyang na program sarjana atawa diploma. Fakultas-fakultas nyan nakeuh: Fakultas Ekonomi Fakultas Keudoktoran Hewan Fakultas Hukôm Fakultas Tèknik Fakultas Peurtanian Fakultas Keuguruan ngön Èleumèë Peundidikan Fakultas Keudoktoran Fakultas MIPA Fakultas Èleumèë Sosial ngön Politik Fakultas Kelautan ngön Perikanan Na 7 boh fakultas nyang na program pasca sarjana. Fakultas-fakultas nyan nakeuh: Fakultas Ekonomi Fakultas Hukôm Fakultas Tèknik Fakultas Peurtanian Fakultas Keuguruan ngön Èleumèë Peundidikan Fakultas Keudoktoran Fakultas Keudoktoran Hewan Dapeuta Rèktor Universitas Syiah Kuala phôn that geupimpin lé Kolonel M. Yasin, atawa nyang geuhöi nan ngön seubôt Pj. Presiden; Drs. Marzuki Nyak Man nyang geuturi deungön Ketua Presidium; ngön Drs. A. Madjid Ibrahim seubagoe rèktor. Nyoe nakeuh dapeuta nan rèktor bak Universitas Syiah Kuala: Berikut adalah daftar rektor Unsyiah: Prof. Dr. Ibrahim Hasan, MBA Prof. Dr. Abdullah Ali, M.Sc Dr. M. Ali Basyah Amin, MA Prof. Dr. Dayan Dawood, MA Prof. Dr. Abdi A. Wahab, M.Sc Prof. Dr. Darni M. Daud, MA, Ph.D Prof. Dr. Samsul Rizal, M.Eng Rèfèrènsi Peunawôt luwa (Indônèsia) Universitas Syiah Kuala (Indônèsia) Fakultas Keguruan dan Ilmu Pendidikan Universitas Syiah Kuala (Indônèsia) Fakultas Ekonomi Universitas Syiah Kuala (Indônèsia) Fakultas Matematika dan Ilmu Pengetahuan Alam (MIPA) Universitas Syiah Kuala (Indônèsia) Fakultas Kedokteran Universitas Syiah Kuala (Indônèsia) Fakultas Kedokteran Hewan Universitas Syiah Kuala (Indônèsia) Fakultas Teknik Universitas Syiah Kuala (Indônèsia) Fakultas Kelautan & Perikanan Universitas Syiah Kuala (Indônèsia) Program Pasca Sarjana Universitas Syiah Kuala (Indônèsia) Fakultas Pertanian Universitas Syiah Kuala